title: Vykonávacie nariadenie Komisie (EÚ) 2017/777 zo 4. mája 2017, ktorým sa začína revízne prešetrovanie vykonávacieho nariadenia Rady (EÚ) č. 501/2013 (ktorým sa konečné antidumpingové clo na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku) na účely zistenia možnosti udelenia výnimky z týchto opatrení jednému tuniskému vyvážajúcemu vývozcovi, zrušenia antidumpingového cla na dovoz od tohto vyvážajúceho výrobcu a zavedenia registrácie dovozu od tohto vyvážajúceho výrobcu

text:
               5.5.2017

               SK

               Úradný vestník Európskej únie

               L 116/20

         VYKONÁVACIE NARIADENIE KOMISIE (EÚ) 2017/777
   zo 4. mája 2017,
   ktorým sa začína revízne prešetrovanie vykonávacieho nariadenia Rady (EÚ) č. 501/2013 (ktorým sa konečné antidumpingové clo na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku) na účely zistenia možnosti udelenia výnimky z týchto opatrení jednému tuniskému vyvážajúcemu vývozcovi, zrušenia antidumpingového cla na dovoz od tohto vyvážajúceho výrobcu a zavedenia registrácie dovozu od tohto vyvážajúceho výrobcu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné antidumpingové nariadenie“), a najmä na jeho článok 11 ods. 4, článok 13 ods. 4 a článok 14 ods. 5,
   po informovaní členských štátov,
   keďže:
   1.   ŽIADOSŤ

               (1)

               Európskej komisii (ďalej len „Komisia“) bola doručená žiadosť o oslobodenie od antidumpingových opatrení uplatniteľných na dovoz bicyklov s pôvodom v Čínskej ľudovej republike rozšírených na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku, podľa článku 11 ods. 4 a článku 13 ods. 4 základného antidumpingového nariadenia.

               (2)

               Žiadosť podala 13. septembra 2016 spoločnosť Look Design System SA (ďalej len „žiadateľ“), vyvážajúci výrobca bicyklov v Tunisku (ďalej len „dotknutá krajina“).

         2.   PREŠETROVANÝ VÝROBOK

               (3)

               Prešetrovaným výrobkom sú cestné bicykle a ostatné bicykle (vrátane dodávkových trojkoliek, ale s výnimkou jednokoliek), bez motora, odosielané z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku, ktoré v súčasnosti patria pod číselné znaky KN ex 8712 00 30 a ex 8712 00 70 (kód TARIC 8712003010 a 8712007091).

         3.   EXISTUJÚCE OPATRENIA

               (4)

               Rada 29. mája 2013 zmenila nariadením (EÚ) č. 502/2013 (2) vykonávacie nariadenie Rady (EÚ) č. 990/2011 (3), ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike, po predbežnom preskúmaní podľa článku 11 ods. 3 nariadenia Rady (ES) č. 1225/2009 (4).

               (5)

               V ten istý deň Rada vykonávacím nariadením (EÚ) č. 501/2013 (5) rozšírila opatrenia pre dovoz bicyklov s pôvodom v Čínskej ľudovej republike na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku.

               (6)

               Dňa 18. mája 2015 Komisia vykonávacím nariadením (EÚ) 2015/776 (6) rozšírila opatrenia pre dovoz bicyklov s pôvodom v Čínskej ľudovej republike na dovoz bicyklov odosielaných z Kambodže, Pakistanu a Filipín bez ohľadu na to, či majú alebo nemajú deklarovaný pôvod v Kambodži, Pakistane a na Filipínach.

         4.   DÔVODY REVÍZNEHO PREŠETROVANIA

               (7)

               Žiadateľ tvrdil, že nie je prepojený so žiadnymi vývozcami alebo výrobcami v dotknutej krajine, na ktorých sa vzťahujú antidumpingové opatrenia uplatniteľné na prešetrovaný výrobok.

               (8)

               Žiadateľ takisto tvrdil, že počas obdobia prešetrovania použitého v prešetrovaní, ktoré viedlo k rozšíreným opatreniam, t. j. od 1. septembra 2011 do 31. augusta 2012, nevyvážal prešetrovaný výrobok do Únie.

               (9)

               Žiadateľ navyše uviedol, že neobchádzal existujúce opatrenia.

               (10)

               Napokon žiadateľ predložil dôkazy o tom, že prešetrovaný výrobok vyvážal do Únie v auguste 2016.

         5.   POSTUP

   5.1.   Začatie

               (11)

               Komisia preskúmala dostupné dôkazy a dospela k záveru, že existujú dostatočné dôkazy odôvodňujúce začatie prešetrovania v zmysle článku 11 ods. 4 a článku 13 ods. 4 základného antidumpingového nariadenia na účely zistenia, či je možné udeliť žiadateľovi oslobodenie od rozšírených opatrení.
               Výrobné odvetvie Únie, o ktorom je známe, že sa ho záležitosť týka, bolo o žiadosti o revízne prešetrovanie informované a dostalo možnosť predložiť pripomienky, žiadne pripomienky však predložené neboli.

         5.2.   Zrušenie existujúcich antidumpingových opatrení a registrácia dovozu

               (12)

               V zmysle článku 11 ods. 4 základného antidumpingového nariadenia by sa platné antidumpingové clo malo zrušiť, pokiaľ ide o dovoz prešetrovaného výrobku, ktorý vyrába a predáva na vývoz do Únie žiadateľ.

               (13)

               Zároveň by sa mala zaviesť registrácia takéhoto dovozu v súlade s článkom 14 ods. 5 základného antidumpingového nariadenia s cieľom zabezpečiť, aby sa antidumpingové clo dalo vybrať počnúc dátumom registrácie tohto dovozu, ak sa v rámci revízneho prešetrovania zistí, že žiadateľ obchádza opatrenia. V tejto fáze prešetrovania nie je možné odhadnúť výšku prípadných budúcich záväzkov žiadateľa.

         5.3.   Obdobie revízneho prešetrovania

               (14)

               Prešetrovanie sa bude vzťahovať na obdobie od 1. apríla 2016 do 31. marca 2017 (ďalej len „obdobie revízneho prešetrovania“).

         5.4.   Prešetrovanie žiadateľa

               (15)

               Komisia s cieľom získať informácie, ktoré považuje za potrebné na účely svojho prešetrovania, zašle žiadateľovi dotazník. Žiadateľ musí v súlade s článkom 6 ods. 2 základného antidumpingového nariadenia predložiť vyplnený dotazník do 37 dní odo dňa nadobudnutia účinnosti tohto nariadenia, pokiaľ nie je stanovené inak.

         5.5.   Iné písomné podania

               (16)

               V súlade s ustanoveniami tohto nariadenia sa týmto všetky zainteresované strany vyzývajú, aby oznámili svoje stanoviská, predložili informácie a poskytli podporné dôkazy. Tieto informácie a podporné dôkazy musia byť Komisii doručené do 37 dní odo dňa nadobudnutia účinnosti tohto nariadenia, pokiaľ nie je stanovené inak.

         5.6.   Možnosť vypočutia útvarmi Komisie vykonávajúcimi prešetrovanie

               (17)

               Všetky zainteresované strany môžu požiadať o vypočutie útvarmi Komisie vykonávajúcimi prešetrovanie. Každá žiadosť o vypočutie musí byť podaná písomne a musia sa v nej uvádzať dôvody žiadosti. Žiadosť o vypočutie vo veciach týkajúcich sa začiatočnej fázy prešetrovania sa musí predložiť do 15 dní od dátumu nadobudnutia účinnosti tohto nariadenia. Neskôr sa žiadosti o vypočutie musia predkladať v rámci osobitných lehôt stanovených Komisiou pri jej komunikácii so stranami.

         5.7.   Pokyny na predkladanie písomných podaní a zasielanie vyplnených dotazníkov a korešpondencie

               (18)

               Na informácie predkladané Komisii na účely prešetrovaní na ochranu obchodu sa nesmú vzťahovať autorské práva. Zainteresované strany si musia pred tým, ako Komisii predložia informácie a/alebo údaje, na ktoré sa vzťahujú autorské práva tretej strany, vyžiadať od držiteľa autorských práv osobitné povolenie, v ktorom sa výslovne povoľuje, že: a) Komisia môže používať dané informácie a údaje na účely tohto konania na ochranu obchodu a b) dané informácie a/alebo údaje sa môžu poskytnúť zainteresovaným stranám tohto prešetrovania, a to vo forme, ktorá im umožní uplatniť ich právo na obhajobu.

               (19)

               Všetky písomné podania vrátane informácií požadovaných v tomto nariadení, vyplnených dotazníkov a korešpondencie, ktoré zainteresované strany poskytujú ako dôverné, sa označia ako „Limited“ (7).

               (20)

               Od zainteresovaných strán, ktoré poskytujú informácie označené ako „Limited“, sa požaduje, aby v súlade s článkom 19 ods. 2 základného antidumpingového nariadenia predložili súhrn týchto informácií, ktorý nemá dôverný charakter a ktorý sa označí ako „For inspection by interested parties“. Tento súhrn by mal byť dostatočne podrobný, aby umožnil primerane pochopiť podstatu predložených dôverných informácií. Ak zainteresovaná strana, ktorá poskytuje dôverné informácie, nepredloží ich súhrn, ktorý nemá dôverný charakter, v požadovanom formáte a kvalite, nemusí sa na takéto informácie prihliadať.

               (21)

               Zainteresované strany sa vyzývajú, aby všetky podania a žiadosti vrátane naskenovaných splnomocnení a osvedčení predkladali prostredníctvom e-mailu; výnimku tvoria rozsiahle odpovede, ktoré by sa mali predkladať osobne alebo zasielať doporučene na nosičoch CD-ROM alebo DVD. Použitím e-mailu zainteresované strany vyjadrujú súhlas s pravidlami platnými pre elektronické podania uvedenými v dokumente „KOREŠPONDENCIA S EURÓPSKOU KOMISIOU V PRÍPADOCH TÝKAJÚCICH SA OCHRANY OBCHODU“ uverejnenom na webovom sídle Generálneho riaditeľstva pre obchod: http://trade.ec.europa.eu/doclib/docs/2011/june/tradoc_148003.pdf. Zainteresované strany musia uviesť svoje meno (názov), adresu, telefónne číslo a platnú e-mailovú adresu a mali by zabezpečiť, aby bola uvedená e-mailová adresa funkčným oficiálnym pracovným e-mailom, ktorý sa denne kontroluje. Po poskytnutí kontaktných údajov bude Komisia komunikovať so zainteresovanými stranami iba prostredníctvom e-mailu, pokiaľ výslovne nepožiadajú o doručenie všetkých dokumentov Komisie inými komunikačnými prostriedkami alebo ak si povaha dokumentov, ktoré sa majú zaslať, nevyžaduje použitie doporučenej zásielky. Ďalšie pravidlá a informácie týkajúce sa korešpondencie s Komisiou vrátane zásad, ktoré sa vzťahujú na podania prostredníctvom e-mailu, nájdu zainteresované strany v už spomínaných pokynoch o komunikácii so zainteresovanými stranami.
               Adresa Komisie na účely korešpondencie:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           E-mail: TRADE-R662-BICYCLES-CIR@ec.europa.eu

         6.   NESPOLUPRÁCA

               (22)

               V prípadoch, ak niektorá zainteresovaná strana odmietne sprístupniť potrebné informácie, alebo ich neposkytne v príslušných lehotách, alebo významnou mierou bráni v prešetrovaní, zistenia, či už pozitívne alebo negatívne, možno v súlade s článkom 18 základného antidumpingového nariadenia vypracovať na základe dostupných skutočností.

               (23)

               Ak sa zistí, že niektorá zainteresovaná strana poskytla nepravdivé alebo zavádzajúce informácie, tieto informácie sa nemusia zohľadniť a môžu sa použiť dostupné skutočnosti.

               (24)

               Ak niektorá zainteresovaná strana nespolupracuje alebo spolupracuje len čiastočne a zistenia sa preto v súlade s článkom 18 základného antidumpingového nariadenia zakladajú na dostupných skutočnostiach, výsledok môže byť pre túto stranu menej priaznivý než v prípade, keby bola spolupracovala.

               (25)

               Neposkytnutie odpovede v elektronickej podobe sa nebude považovať za nespoluprácu, pokiaľ zainteresovaná strana preukáže, že poskytnutie odpovede v požadovanej forme by jej spôsobilo ďalšiu neprimeranú záťaž alebo ďalšie neprimerané výdavky. Zainteresovaná strana by sa mala okamžite obrátiť na Komisiu.

         7.   ÚRADNÍK PRE VYPOČUTIE

               (26)

               Zainteresované strany sa môžu obrátiť na úradníka pre vypočutie v obchodných konaniach. Úradník pre vypočutie je prostredníkom medzi zainteresovanými stranami a útvarmi Komisie vykonávajúcimi prešetrovanie. Úradník pre vypočutie skúma žiadosti o prístup k spisu, spory týkajúce sa dôvernosti dokumentov, žiadosti o predĺženie lehôt a žiadosti tretích strán o vypočutie. Úradník pre vypočutie môže usporiadať vypočutie jednotlivej zainteresovanej strany a pôsobiť ako sprostredkovateľ v snahe zabezpečiť plné uplatnenie práv zainteresovaných strán na obhajobu. Úradník pre vypočutie takisto poskytne príležitosti na vypočutie s účasťou strán, na ktorom možno predniesť rôzne stanoviská a argumenty na vyvrátenie dôkazov.

               (27)

               Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Žiadosť o vypočutie vo veciach týkajúcich sa začiatočnej fázy prešetrovania sa musí predložiť do 15 dní odo dňa nadobudnutia účinnosti tohto nariadenia. Neskôr sa žiadosti o vypočutie musia predkladať v rámci osobitných lehôt stanovených Komisiou pri jej komunikácii so stranami.

               (28)

               Ďalšie informácie a kontaktné údaje môžu zainteresované strany nájsť na webových stránkach úradníka pre vypočutie na webovom sídle Generálneho riaditeľstva pre obchod: http://ec.europa.eu/trade/trade-policy-and-you/contacts/hearing-officer/.

         8.   HARMONOGRAM PREŠETROVANIA

               (29)

               V súlade s článkom 11 ods. 5 základného antidumpingového nariadenia sa prešetrovanie skončí do deviatich mesiacov odo dňa nadobudnutia účinnosti tohto nariadenia.

         9.   SPRACOVANIE OSOBNÝCH ÚDAJOV

               (30)

               So všetkými osobnými údajmi získanými počas tohto prešetrovania sa bude zaobchádzať v súlade s nariadením Európskeho parlamentu a Rady (ES) č. 45/2001 (8),

         PRIJALA TOTO NARIADENIE:
   Článok 1
   Týmto sa začína revízne prešetrovanie vykonávacieho nariadenia (EÚ) č. 501/2013 podľa článku 11 ods. 4 a článku 13 ods. 4 nariadenia (EÚ) 2016/1036 s cieľom stanoviť, či by dovoz cestných bicyklov a ostatných bicyklov (vrátane dodávkových trojkoliek, ale s výnimkou jednokoliek), bez motora, odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku, ktoré v súčasnosti patria pod číselné znaky KN ex 8712 00 30 a ex 8712 00 70 (kód TARIC 8712003010 a ex 8712007091), vyrobených spoločnosťou Look Design System SA (doplnkový kód TARIC C206) mal podliehať antidumpingovým opatreniam, ktoré boli uložené vykonávacím nariadením (EÚ) č. 501/2013.
   Článok 2
   Antidumpingové clo uložené vykonávacím nariadením (EÚ) č. 501/2013 sa týmto zrušuje, pokiaľ ide o dovoz uvedený v článku 1 tohto nariadenia.
   Článok 3
   Colné orgány prijmú podľa článku 14 ods. 5 nariadenia (EÚ) 2016/1036 potrebné kroky na registráciu dovozu uvedeného v článku 1 tohto nariadenia do Únie.
   Registrácia sa skončí po uplynutí deviatich mesiacov odo dňa nadobudnutia účinnosti tohto nariadenia.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. mája 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Nariadenie Rady (EÚ) č. 502/2013 z 29. mája 2013, ktorým sa mení vykonávacie nariadenie (EÚ) č. 990/2011, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike, po predbežnom preskúmaní podľa článku 11 ods. 3 nariadenia (ES) č. 1225/2009 (Ú. v. EÚ L 153, 5.6.2013, s. 17).

      (3)  Vykonávacie nariadenie Rady (EÚ) č. 990/2011 z 3. októbra 2011, ktorým sa ukladá konečné antidumpingové clo na dovoz bicyklov s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia (ES) č. 1225/2009 (Ú. v. EÚ L 261, 6.10.2011, s. 2).

      (4)  Nariadenie Rady (ES) č. 1225/2009 z 30. novembra 2009, o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009, s. 51).

      (5)  Vykonávacie nariadenie Rady (EÚ) č. 501/2013 z 29. mája 2013, ktorým sa konečné antidumpingové clo uložené vykonávacím nariadením (EÚ) č. 990/2011 na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Indonézie, Malajzie, zo Srí Lanky a z Tuniska bez ohľadu na to, či majú alebo nemajú deklarovaný pôvod v Indonézii, Malajzii, na Srí Lanke a v Tunisku (Ú. v. EÚ L 153, 5.6.2013, s. 1).

      (6)  Uloženie položky Vykonávacie nariadenie Komisie (EÚ) 2015/776 z 18. mája 2015, ktorým sa konečné antidumpingové clo uložené vykonávacím nariadením (EÚ) č. 502/2013 na dovoz bicyklov s pôvodom v Čínskej ľudovej republike rozširuje na dovoz bicyklov odosielaných z Kambodže, Pakistanu a Filipín bez ohľadu na to, či majú alebo nemajú deklarovaný pôvod v Kambodži, Pakistane a na Filipínach (Ú. v. EÚ L 122, 19.5.2015, s. 4).

      (7)  Dokument označený ako „Limited“ je dokument, ktorý sa považuje za dôverný v zmysle článku 19 nariadenia (EÚ) 2016/1036 a článku 6 Dohody WTO o implementácii článku VI dohody GATT z roku 1994 (antidumpingová dohoda). Tento dokument je chránený aj podľa článku 4 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).

      (8)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).


title: Vykonávacie nariadenie Komisie (EÚ) 2016/1806 z 29. septembra 2016, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Dehesa de Extremadura (CHOP)]

text:
               13.10.2016

               SK

               Úradný vestník Európskej únie

               L 276/3

         VYKONÁVACIE NARIADENIE KOMISIE (EÚ) 2016/1806
   z 29. septembra 2016,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Dehesa de Extremadura (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Španielska o schválenie zmeny špecifikácie chráneného označenia pôvodu „Dehesa de Extremadura“ zapísaného do registra na základe nariadenia Komisie (ES) č. 1107/96 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Dehesa de Extremadura“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. septembra 2016

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

      (3)  Ú. v. EÚ C 207, 10.6.2016, s. 17.


title: Vykonávacie nariadenie Komisie (EÚ) 2017/1350 z 19. júla 2017, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia podané od 1. do 7. júla 2017 v rámci colných kvót otvorených nariadením (ES) č. 341/2007 na cesnak

text:
                  20.7.2017

                  SK

                  Úradný vestník Európskej únie

                  L 188/9

            VYKONÁVACIE NARIADENIE KOMISIE (EÚ) 2017/1350
      z 19. júla 2017,
      ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia podané od 1. do 7. júla 2017 v rámci colných kvót otvorených nariadením (ES) č. 341/2007 na cesnak
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
      keďže:

                  (1)

                  Nariadením Komisie (ES) č. 341/2007 (2) sa otvorili ročné colné kvóty na dovoz cesnaku.

                  (2)

                  Množstvá, na ktoré sa vzťahujú žiadosti o dovozné povolenia „A“ podané počas prvých siedmich kalendárnych dní júla 2017 na čiastkové obdobie od 1. septembra do 30. novembra 2017, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia „A“ vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

                  (3)

                  S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

            PRIJALA TOTO NARIADENIE:
      Článok 1
      Na množstvá, na ktoré sa vzťahujú žiadosti o dovozné povolenia „A“ podané podľa nariadenia (ES) č. 341/2007 na čiastkové obdobie od 1. septembra do 30. novembra 2017, sa uplatňujú prideľovacie koeficienty uvedené v prílohe k tomuto nariadeniu.
      Článok 2
      Toto nariadenie nadobúda účinnosť dňom jeho uverejnenia v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 19. júla 2017

               Za Komisiu

               v mene predsedu

            Jerzy PLEWA

               generálny riaditeľ

               Generálne riaditeľstvo pre poľnohospodárstvo a rozvoj vidieka

         (1)  Ú. v. EÚ L 347, 20.12.2013, s. 671.

         (2)  Nariadenie Komisie (ES) č. 341/2007 z 29. marca 2007 o otvorení a ustanovení správy colných kvót a zavedení systému dovozných licencií a osvedčení o pôvode vzťahujúcich sa na cesnak a niektoré ďalšie poľnohospodárske výrobky dovezené z tretích krajín (Ú. v. EÚ L 90, 30.3.2007, s. 12).

         (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

         PRÍLOHA

                     Pôvod

                     Poradové číslo

                     Prideľovací koeficient – žiadosti podané na čiastkové obdobie od 1.9.2017 do 30.11.2017
                     (v %)

                     Čína

                                 —

                                 Tradiční dovozcovia

                     09.4105

                     —

                                 —

                                 Noví dovozcovia

                     09.4100

                     0,500834

                     Iné tretie krajiny

                                 —

                                 Tradiční dovozcovia

                     09.4106

                     —

                                 —

                                 Noví dovozcovia

                     09.4102

                     —


title: Vykonávacie nariadenie Komisie (EÚ) č. 1056/2013 z  29. októbra 2013 , ktorým sa mení príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu v súvislosti s látkou neomycín  Text s významom pre EHP

text:
               30.10.2013

               SK

               Úradný vestník Európskej únie

               L 288/60

         VYKONÁVACIE NARIADENIE KOMISIE (EÚ) č. 1056/2013
   z 29. októbra 2013,
   ktorým sa mení príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu v súvislosti s látkou neomycín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:

               (1)

               Maximálne limity rezíduí („MRL“) farmakologicky účinných látok určených na použitie vo veterinárnych liekoch pre zvieratá určené na výrobu potravín alebo v biocídnych výrobkoch používaných pri chove hospodárskych zvierat v Únii sú stanovené v súlade s nariadením (ES) č. 470/2009.

               (2)

               Farmakologicky účinné látky a ich klasifikácia, pokiaľ ide o MRL v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 (2).

               (3)

               Neomycín je v súčasnosti zahrnutý do tabuľky 1 v prílohe k nariadeniu (EÚ) č. 37/2010 ako povolená látka pre všetky druhy potravinových zvierat, pokiaľ ide o svalovinu, tuk, pečeň, obličky, mlieko a vajcia.

               (4)

               Európska agentúra pre lieky dostala žiadosť o zmenu existujúceho zápisu, ktorý sa týka neomycínu.

               (5)

               Žiadateľ predložil dodatočné informácie o látke neomycín, ktoré boli posúdené Výborom pre lieky na veterinárne použitie. Na základe toho výbor odporúča zmenu súčasných maximálnych limitov rezíduí, pokiaľ ide o neomycín.

               (6)

               Európska agentúra pre lieky podľa článku 5 nariadenia (ES) č. 470/2009 zváži, či majú byť MRL určené pre farmakologicky účinnú látku v konkrétnej potravine používané aj na iné potraviny vyrobené z rovnakého druhu, alebo MRL určené pre farmakologicky účinnú látku v jednom alebo viacerých druhoch používané aj na iné druhy.

               (7)

               Výbor pre lieky na veterinárne použitie odporučil stanovenie revidovaných MRL pre neomycín v prípade domáceho hovädzieho dobytka, pokiaľ ide o obličky a pečeň, a odporučil extrapolovať tieto revidované MRL pre neomycín z hovädzieho dobytka na všetky druhy potravinových zvierat.

               (8)

               Nariadenie (EÚ) č. 37/2010 by sa preto malo zodpovedajúcim spôsobom zmeniť.

               (9)

               Je vhodné poskytnúť zainteresovaným stranám primerané obdobie na prijatie opatrení, ktoré môžu byť potrebné na dodržanie nových MRL.

               (10)

               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení podľa prílohy k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 30. decembra 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 152, 16.6.2009, s. 11.

      (2)  Ú. v. EÚ L 15, 20.1.2010, s. 1.

      PRÍLOHA
      V tabuľke 1 prílohy k nariadeniu (EÚ) č. 37/2010 sa zápis týkajúci sa neomycínu nahrádza takto:

                     Farmakologicky účinná látka

                     Markerové rezíduá

                     Druh zvierat

                     MRL

                     Cieľové tkanivá

                     Iné ustanovenia [podľa článku 14 ods. 7 nariadenia (ES) č. 470/2009]

                     Terapeutická klasifikácia

                     „Neomycín (vrátane framycetínu)

                     Neomycín B

                     všetky druhy potravinových zvierat

                     500 μg/kg

                     svalovina

                     V prípade rýb sa tento MRL pre svalstvo vzťahuje na ‚svalstvo a kožu v prirodzenom pomere‘.
                     MRL pre tuk, pečeň a obličky sa nevzťahujú na ryby.
                     V prípade ošípaných a hydiny sa tento MRL pre tuk vzťahuje na ‚kožu a tuk v prirodzenom pomere‘.

                     antiinfekčné látky/antibiotiká“

                     500 μg/kg

                     tuk

                     5 500 μg/kg

                     pečeň

                     9 000 μg/kg

                     obličky

                     1 500 μg/kg

                     mlieko

                     500 μg/kg

                     vajcia


title: Vykonávacie nariadenie Komisie (EÚ) č. 146/2012 zo 16. februára 2012 o zatriedení určitého tovaru do kombinovanej nomenklatúry

text:
               21.2.2012

               SK

               Úradný vestník Európskej únie

               L 48/5

         VYKONÁVACIE NARIADENIE KOMISIE (EÚ) č. 146/2012
   zo 16. februára 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Opatrenia ustanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. februára 2012

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Prístroj pod jedným krytom s rozmermi približne 42 × 25 × 6 cm, pozostávajúci z týchto komponentov:

                              —

                              dvoch mikroprocesorov, z ktorých jeden je určený len pre prehrávač Blu-Ray,

                              —

                              duálneho digitálneho tunera DVB-S/DVB-T,

                              —

                              zabudovaného pevného disku s kapacitou 250 GB,

                              —

                              2D a 3D prehrávača Blu-Ray,

                              —

                              čítačky kariet SD a

                              —

                              a čítačky „smart karty“ na podmienený prístup k poskytovateľovi služby.

                        Prístroj je vybavený týmito rozhraniami:

                              —

                              dvoma vstupmi RF,

                              —

                              jedným Ethernetom (RJ-45),

                              —

                              USB,

                              —

                              HDMI,

                              —

                              SCART,

                              —

                              dvoma RCA na audio výstup a

                              —

                              S/PDIF (optický digitálny audio výstup).

                        Pri predložení je prístroj schopný prijímať a dekódovať digitálne televízne signály (voľne prístupných kanálov a programov od poskytovateľa služieb). Je tiež schopný pripojiť sa k internetu prostredníctvom rozhrania Ethernet.
                  Prístroj je schopný prijímať a dekódovať audio/video súbory z:

                              —

                              prístrojov v lokálnej sieti LAN prostredníctvom tzv. „domácej brány“ („home gateway“) a

                              —

                              externých zdrojov prostredníctvom rozhrania USB (ako napríklad pevných diskov, USB pamäti, videorekordérov, digitálnych kamier, kamkordérov) alebo prostredníctvom čítačky kariet SD.

                        Prístroj je schopný zaznamenať a reprodukovať prijaté digitálne televízne signály, ako aj všetky video súbory prijaté prostredníctvom čítačky kariet SD alebo rozhrania USB.
                  Prístroj je schopný reprodukovať súbory z externého média, ako napríklad DVD, Blu-Ray 2D a 3D a CD prostredníctvom zabudovaného prehrávača Blu-Ray.

                  8521 90 00

                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3 k triede XVI a znením číselných znakov KN 8521 a 8521 90 00.
                  Prístroj je kombinovaný stroj schopný vykonávať funkcie prístrojov patriacich do položky 8521 a 8528.
                  Vzhľadom na jeho charakteristické vlastnosti, predovšetkým na prítomnosť videofonického prístroja na reprodukciu položky 8521 (v tomto prípade prehrávač Blu-Ray) a možnosť záznamu video signálov a súborov z celého radu zdrojov (vrátane videorekordérov, digitálnych kamier, kamkordérov) nezávisle od pripojenia k poskytovateľovi služieb, nejde o televízny prijímač so zabudovaným video prístrojom na záznam alebo reprodukciu a nezachováva si podstatný charakter tzv. „set-top boxu s komunikačnou funkciou“.
                  Hlavnou funkciou prístroja je funkcia videofonického prístroja na záznam alebo reprodukciu so zabudovaným videotunerom v zmysle poznámky 3 k XVI. triede.
                  Prístroj sa preto má zatriediť pod číselný znak KN 8521 90 00 ako ostatné videofonické prístroje na záznam alebo reprodukciu so zabudovaným videotunerom.


title: Vykonávacie nariadenie Komisie (EÚ) č. 1303/2011 z  9. decembra 2011 o zatriedení určitého tovaru do kombinovanej nomenklatúry

text:
               14.12.2011

               SK

               Úradný vestník Európskej únie

               L 330/17

         VYKONÁVACIE NARIADENIE KOMISIE (EÚ) č. 1303/2011
   z 9. decembra 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Výbor pre colný kódex nevydal stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno podľa článku 12 ods. 6 nariadenia (EHS) č. 2913/92 aj naďalej odvolávať počas troch mesiacov.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. decembra 2011

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Gél na zmiernenie bolesti, obsahujúci tieto zložky:

                              —

                              izopropylalkohol

                              —

                              vodu

                              —

                              bylinný výťažok (Ilex paraguariensis)

                              —

                              polyméry kyseliny akrylovej (karbomér)

                              —

                              trietanolamín

                              —

                              mentol

                              —

                              gáfor

                              —

                              oxid kremičitý

                              —

                              metylparabén

                              —

                              glycerín

                              —

                              propylénglykol

                              —

                              tartrazín (E102)

                              —

                              brilantná modrá FCF (E133)

                        Množstvá zložiek nie sú na obale výrobku uvedené.
                  Na obale sa uvádza, že výrobok sa používa na dočasné zmiernenie menších bolestí svalov a kĺbov a obtiaží spojených s artritickou bolesťou, bolesťou chrbta, natiahnutím svalu a vytknutím členka.

                  3824 90 97

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, doplnkovou poznámkou 1 k 30. kapitole a znením číselných znakov KN 3824, 3824 90 a 3824 90 97.
                  Výrobok neslúži ani na terapeutické použitie, pretože nemá liečivý účinok pri zdravotných ťažkostiach ani nelieči choroby, ani na preventívne použitie, pretože nemá preventívny ani ochranný účinok pred chorobou. Navyše výrobok nespĺňa požiadavky doplnkovej poznámky 1 k 30. kapitole. Zatriedenie ako liek do položky 3004 je preto vylúčené.
                  Výrobok sa nepovažuje za kozmetický prípravok ani líčidlo, pretože sa nepoužíva na starostlivosť o pokožku. Hoci má výrobok po nanesení na pokožku chladivý účinok, v skutočnosti na pokožku nijako nepôsobí. Zatriedenie do položky 3304 je preto vylúčené.
                  Výrobok sa preto má zatriediť pod číselný znak KN 3824 90 97 ako ostatné produkty alebo prípravky chemického priemyslu alebo príbuzných priemyselných odvetví, inde nešpecifikované ani nezahrnuté.


title: Vykonávacie nariadenie Komisie (EÚ) 2017/463 zo 16. marca 2017, ktorým sa určujú množstvá, ktoré sa majú pridať k množstvu stanovenému na čiastkové obdobie od 1. júla do 30. septembra 2017 v rámci colných kvót otvorených nariadením (ES) č. 1384/2007 na hydinové mäso s pôvodom v Izraeli

text:
               17.3.2017

               SK

               Úradný vestník Európskej únie

               L 72/68

         VYKONÁVACIE NARIADENIE KOMISIE (EÚ) 2017/463
   zo 16. marca 2017,
   ktorým sa určujú množstvá, ktoré sa majú pridať k množstvu stanovenému na čiastkové obdobie od 1. júla do 30. septembra 2017 v rámci colných kvót otvorených nariadením (ES) č. 1384/2007 na hydinové mäso s pôvodom v Izraeli
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 2 a 3,
   keďže:

               (1)

               Nariadením Komisie (ES) č. 1384/2007 (2) sa otvorili ročné colné kvóty na dovoz výrobkov z odvetvia hydinového mäsa s pôvodom v Izraeli.

               (2)

               Množstvá, na ktoré sa vzťahujú žiadosti o dovozné povolenia podané od 1. do 7. marca 2017 na čiastkové obdobie od 1. apríla do 30. júna 2017, sú nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.

               (3)

               S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Množstvá, na ktoré neboli podané žiadosti o dovozné povolenia podľa nariadenia (ES) č. 1384/2007 a ktoré sa majú pridať do čiastkového obdobia od 1. júla do 30. septembra 2017, sú uvedené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. marca 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 1384/2007 z 26. novembra 2007, ktorým sa ustanovujú podrobné pravidlá uplatňovania nariadenia Rady (ES) č. 2398/96, pokiaľ ide o otvorenie a stanovenie správy určitých colných kvót na dovoz výrobkov z hydinového mäsa z Izraela do Spoločenstva (Ú. v. EÚ L 309, 27.11.2007, s. 40).

      PRÍLOHA

                  Poradové číslo

                  Množstvá, na ktoré neboli podané žiadosti a ktoré sa majú pridať k množstvám, ktoré sú dostupné na čiastkové obdobie od 1. júla do 30. septembra 2017
                  (v kg)

                  09.4091

                  280 000

                  09.4092

                  2 000 000


title: Vykonávacie nariadenie Komisie (EÚ) č. 764/2014 z 11. júla 2014 o zatriedení určitého tovaru do kombinovanej nomenklatúry

text:
               16.7.2014

               SK

               Úradný vestník Európskej únie

               L 209/5

         VYKONÁVACIE NARIADENIE KOMISIE (EÚ) č. 764/2014
   z 11. júla 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. júla 2014

            Za Komisiu

            v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Dôvody

                  (1)

                  (2)

                  (3)

                  Výrobok vo forme bezfarebných kapsúl naplnených žltkastým práškom, v balení na predaj v malom, v malej plastovej fľaštičke s etiketou a závitovým uzáverom, obsahujúcej 60 kapsúl. Každá kapsula obsahuje tieto zložky:

                              —

                              glukozamín hydrochlorid (300 mg),

                              —

                              chondroitín sulfát,

                              —

                              metylsulfonylmetán,

                              —

                              malé množstvo esterov kyseliny askorbovej (vitamín C).

                        Podľa údajov na etikete sa výrobok predkladá ako potravinový doplnok na ľudskú spotrebu. Odporúčaná denná dávka uvedená na etikete je tri kapsule denne.

                  2106 90 92

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, doplnkovou poznámkou 5 k 21. kapitole a znením číselných znakov KN 2106, 2106 90 a 2106 90 92.
                  So zreteľom na odporúčanú dennú dávku uvedenú na etikete výrobok nemá jasne definované profylaktické alebo terapeutické vlastnosti. Preto nemôže byť zatriedený ako liek do položky 3004.
                  Keďže výrobok je potravinovým prípravkom predkladaným v odmeraných dávkach a určeným na použitie ako potravinový doplnok, podmienky doplnkovej poznámky 5 k 21. kapitole sú splnené.
                  Výrobok sa preto má zatriediť do položky 2106 ako potravinový prípravok inde nešpecifikovaný ani nezahrnutý.


title: Vykonávacie nariadenie Komisie (EÚ) 2017/1918 z 19. októbra 2017, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia a žiadosti o dovozné práva podané od 1. do 7. októbra 2017 a ktorým sa určujú množstvá, ktoré sa majú pridať k množstvu stanovenému na čiastkové obdobie od 1. apríla do 30. júna 2018 v rámci colných kvót otvorených nariadením (ES) č. 616/2007 v odvetví hydinového mäsa

text:
               20.10.2017

               SK

               Úradný vestník Európskej únie

               L 271/30

         VYKONÁVACIE NARIADENIE KOMISIE (EÚ) 2017/1918
   z 19. októbra 2017,
   ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia a žiadosti o dovozné práva podané od 1. do 7. októbra 2017 a ktorým sa určujú množstvá, ktoré sa majú pridať k množstvu stanovenému na čiastkové obdobie od 1. apríla do 30. júna 2018 v rámci colných kvót otvorených nariadením (ES) č. 616/2007 v odvetví hydinového mäsa
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,
   keďže:

               (1)

               Nariadením Komisie (ES) č. 616/2007 (2) sa otvorili ročné colné kvóty na dovoz výrobkov v odvetví hydinového mäsa s pôvodom v Brazílii, Thajsku a iných tretích krajinách.

               (2)

               Množstvá, na ktoré sa vzťahujú žiadosti o dovozné povolenia podané od 1. do 7. októbra 2017 na čiastkové obdobie od 1. januára do 31. marca 2018, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné povolenia vydávať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

               (3)

               Množstvá, na ktoré sa vzťahujú žiadosti o dovozné práva podané od 1. do 7. októbra 2017 na čiastkové obdobie od 1. januára do 31. marca 2018, sú v prípade niektorých kvót vyššie ako dostupné množstvá. Malo by sa teda určiť, do akej miery sa môžu dovozné práva udeľovať, a to stanovením prideľovacieho koeficientu, ktorý sa má uplatniť na požadované množstvá a ktorý sa vypočíta v súlade s článkom 6 ods. 3 nariadenia Komisie (ES) č. 1301/2006 v spojení s článkom 7 ods. 2 nariadenia (ES) č. 1301/2006.

               (4)

               Množstvá, na ktoré sa vzťahujú žiadosti o dovozné povolenia a žiadosti o dovozné práva podané od 1. do 7. októbra 2017 na čiastkové obdobie od 1. januára do 31. marca 2018, sú v prípade niektorých kvót nižšie ako dostupné množstvá. Mali by sa teda určiť množstvá, na ktoré neboli podané žiadosti. Tieto množstvá treba pridať k množstvu stanovenému na nasledujúce čiastkové kvótové obdobie.

               (5)

               S cieľom zaistiť účinnosť opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   1.   Na množstvá, na ktoré sa vzťahujú žiadosti o dovozné povolenia podané podľa nariadenia (ES) č. 616/2007 na čiastkové obdobie od 1. januára do 31. marca 2018, sa uplatňujú prideľovacie koeficienty uvedené v časti A prílohy k tomuto nariadeniu.
   2.   Množstvá, na ktoré neboli žiadosti o dovozné povolenia podané podľa nariadenia (ES) č. 616/2007 a ktoré sa majú pridať do čiastkového obdobia od 1. apríla do 30. júna 2018, sú uvedené v časti A prílohy k tomuto nariadeniu.
   Článok 2
   1.   Na množstvá, na ktoré sa vzťahujú žiadosti o dovozné práva podané podľa nariadenia (ES) č. 616/2007 na čiastkové obdobie od 1. januára do 31. marca 2018, sa uplatňujú prideľovacie koeficienty uvedené v časti B prílohy k tomuto nariadeniu.
   2.   Množstvá, na ktoré neboli žiadosti o dovozné práva podané podľa nariadenia (ES) č. 616/2007 a ktoré sa majú pridať do čiastkového obdobia od 1. apríla do 30. júna 2018, sú uvedené v časti B prílohy k tomuto nariadeniu.
   Článok 3
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. októbra 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 616/2007 zo 4. júna 2007, ktorým sa otvárajú colné kvóty Spoločenstva v odvetví hydinového mäsa s pôvodom v Brazílii, Thajsku a iných tretích krajinách a stanovuje sa správa týchto colných kvót (Ú. v. EÚ L 142, 5.6.2007, s. 3).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      PRÍLOHA
      ČASŤ A

                  Skupina č.

                  Poradové číslo

                  Prideľovací koeficient – žiadosti podané na čiastkové obdobie od 1. januára do 31. marca 2018
                  (%)

                  Množstvá, na ktoré neboli podané žiadosti a ktoré sa majú pridať k množstvám, ktoré sú dostupné na čiastkové obdobie od 1. apríla do 30. júna 2018
                  (kg)

                  1

                  09.4211

                  0,388838

                  —

                  2

                  09.4212

                  —

                  13 622 005

                  4A

                  09.4214

                  0,709344

                  —

                  09.4251

                  20,408202

                  —

                  09.4252

                  1,407574

                  —

                  6A

                  09.4216

                  0,270271

                  —

                  09.4260

                  0,297978

                  —

                  7

                  09.4217

                  —

                  47 043 200

                  8

                  09.4218

                  —

                  9 276 800

            ČASŤ B

                  Skupina č.

                  Poradové číslo

                  Prideľovací koeficient – žiadosti podané na čiastkové obdobie od 1. januára do 31. marca 2018
                  (%)

                  Množstvá, na ktoré neboli podané žiadosti a ktoré sa majú pridať k množstvám, ktoré sú dostupné na čiastkové obdobie od 1. apríla do 30. júna 2018
                  (kg)

                  5A

                  09.4215

                  0,455581

                  —

                  09.4254

                  0,479158

                  —

                  09.4255

                  1,779372

                  —

                  09.4256

                  —

                  6 250 002


title: Vykonávacie nariadenie Komisie (EÚ) č. 1239/2014 z  19. novembra 2014 , ktorým sa mení nariadenie (EÚ) č. 716/2013, ktorým sa stanovujú pravidlá uplatňovania nariadenia Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín

text:
               20.11.2014

               SK

               Úradný vestník Európskej únie

               L 333/5

         VYKONÁVACIE NARIADENIE KOMISIE (EÚ) č. 1239/2014
   z 19. novembra 2014,
   ktorým sa mení nariadenie (EÚ) č. 716/2013, ktorým sa stanovujú pravidlá uplatňovania nariadenia Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín (1), a najmä na jeho článok 24 ods. 3 a článok 27,
   keďže:

               (1)

               Podľa článku 20 nariadenia (ES) č. 110/2008 musia členské štáty zasielať Komisii technickú dokumentáciu pre každé zavedené zemepisné označenie. Aby sa zabezpečilo jednotné vykonávanie tohto ustanovenia, mali by sa prijať podrobné pravidlá, pokiaľ ide o používanie informačných systémov na zasielanie tejto dokumentácie medzi členskými štátmi a Komisiou.

               (2)

               V záujme účinnej správy a vzhľadom na skúsenosti s používaním informačných systémov, ktoré zaviedla Komisia v minulosti, by sa mali uplatňovať všeobecné zásady stanovené v nariadení Komisie (ES) č. 792/2009 (2), ktoré sa týkajú najmä overovania prístupových práv orgánov alebo jednotlivcov oprávnených zasielať informácie, autentickosti, integrity a čitateľnosti dokumentov v priebehu času a ochrany osobných údajov.

               (3)

               Ako prvý krok smerom k úplnej štandardizácii vytvorila Komisia v súlade s kapitolou III nariadenia (ES) č. 110/2008 v rámci svojich interných pracovných postupov a jej vzťahov s orgánmi, ktoré zabezpečujú ochranu zemepisných označení liehovín, informačné systémy, ktoré umožňujú elektronické predkladanie technickej dokumentácie pre zavedené zemepisné označenia podľa článku 20 nariadenia (ES) č. 110/2008. Aby sa zabezpečila účinná správa tejto dokumentácie, členské štáty by mali byť povinné ich zasielať prostredníctvom dostupných informačných systémov.

               (4)

               Vo vykonávacom nariadení Komisie (EÚ) č. 716/2013 (3), ktorým sa stanovujú pravidlá uplatňovania nariadenia Európskeho parlamentu a Rady (ES) č. 110/2008, sa nešpecifikuje spôsob zasielania tejto technickej dokumentácie. Preto by sa malo zodpovedajúcim spôsobom zmeniť.

               (5)

               Opatrenia stanovené v tomto nariadení sú v súlade so stanoviskom Výboru pre liehoviny,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 716/2013 sa mení takto:

               1.

               Vkladá sa tento článok 8a:
               „Článok 8a
               Predkladanie a prijímanie technickej dokumentácie pre zavedené zemepisné označenia
               1.   Príslušné orgány členských štátov predkladajú Komisii technickú dokumentáciu pre zavedené zemepisné označenia uvedené v článku 20 ods. 1 nariadenia (ES) č. 110/2008 prostredníctvom informačných systémov uvedených v prílohe VI.
               Dokumentácia sa bude považovať za predloženú dátumom jej prijatia Komisiou.
               2.   Komisia potvrdzuje príslušným orgánom členských štátov prostredníctvom informačných systémov uvedených v prílohe VI, že prijala technickú dokumentáciu. Každej dokumentácii sa pridelí číslo spisu.
               Potvrdenie o prijatí obsahuje aspoň tieto údaje:

                           a)

                           číslo dokumentácie;

                           b)

                           príslušný názov a

                           c)

                           deň prijatia.

                     Komisia oznamuje a sprístupňuje informácie a poznámky týkajúce sa technickej dokumentácie prostredníctvom informačných systémov uvedených v prílohe VI.
               3.   Články 4, 5, 6, 7 a 8 nariadenia (ES) č. 792/2009 sa uplatňujú mutatis mutandis na oznamovanie a sprístupňovanie informácií podľa odsekov 1 a 2.
               Oznamovanie uvedené v článku 4 ods. 2 písm. a) bode ii) nariadenia (ES) č. 792/2009 sa vykonáva najneskôr do 10 dní odo dňa začatia uplatňovania tohto nariadenia.“

               2.

               V súlade s prílohou k tomuto nariadeniu sa dopĺňa príloha VI.

         Článok 2
   Nadobudnutie účinnosti a uplatňovanie
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2015.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. novembra 2014

            Za Komisiu

            predseda

         Jean-Claude JUNCKER

      (1)  Ú. v. EÚ L 39, 13.2.2008, s. 16.

      (2)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).

      (3)  Vykonávacie nariadenie Komisie (EÚ) č. 716/2013 z 25. júla 2013, ktorým sa stanovujú pravidlá uplatňovania nariadenia Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín (Ú. v. EÚ L 201, 26.7.2013, s. 21).

      PRÍLOHA

            „PRÍLOHA VI
            Informačné systémy uvedené v článku 8a
            Pokyny týkajúce sa prístupu a používania informačných systémov, ktoré dala Komisia k dispozícii členským štátom, získajú príslušné orgány členských štátov od Komisie na tejto adrese:
            Funkčná e-mailová schránka: AGRI-EXT-HELPDESK@ec.europa.eu“


title: Vykonávacie nariadenie Komisie (EÚ) 2015/195 z  5. februára 2015 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Brocciu corse/Brocciu (CHOP)]

text:
                  10.2.2015

                  SK

                  Úradný vestník Európskej únie

                  L 33/6

         VYKONÁVACIE NARIADENIE KOMISIE (EÚ) 2015/195
         z 5. februára 2015,
         ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Brocciu corse/Brocciu (CHOP)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:

                     (1)

                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného označenia pôvodu „Brocciu corse“/„Brocciu“ zapísaného do registra na základe nariadenia Komisie (ES) č. 1107/96 (2) zmeneného nariadením (ES) č. 828/2003 (3).

                     (2)

                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (4).

                     (3)

                     Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

               PRIJALA TOTO NARIADENIE:

            Článok 1
            Zmena špecifikácie uverejnená v Úradnom vestníku Európskej únie týkajúca sa názvu „Brocciu corse“/„Brocciu“ (CHOP) sa schvaľuje.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. februára 2015

                  Za Komisiu

                  v mene predsedu

               Phil HOGAN

                  člen Komisie

            (1)  Ú. v. EÚ L 343, 14.12.2012, s. 1.

            (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).

            (3)  Nariadenie Komisie (ES) č. 828/2003 zo 14. mája 2003, ktorým sa mení a dopĺňa špecifikácia 16 názvov uvedených v prílohe k nariadeniu (ES) č. 1107/96 o registrácii zemepisných označení a označení pôvodu podľa postupu uvedeného v článku 17 nariadenia Rady (EHS) č. 2081/92 o ochrane zemepisných označení a označení pôvodu pre poľnohospodárske výrobky a potraviny (Danublu, Monti Iblei, Lesbos, Beaufort, Salers, Reblochon alebo Reblochon de Savoie, Laguiole, Mont d'Or alebo Vacherin du Haut-Doubs, Comté, Roquerfort, Époisses de Bourgogne, Brocciu corse alebo Brocciu, Sainte-Maure de Touraine, Ossau-Iraty, dinde de Bresse, huile essentielle de lavande de Haute-Provence) (Ú. v. EÚ L 120, 15.5.2003, s. 3).

            (4)  Ú. v. EÚ C 316, 16.9.2014, s. 6.


title: Vykonávacie nariadenie Komisie (EÚ) 2017/1205 z 5. júla 2017, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia predložené v období od 23. júna 2017 do 30. júna 2017 v rámci colných kvót otvorených vykonávacím nariadením (EÚ) 2015/2081 pre niektoré obilniny s pôvodom na Ukrajine

text:
               6.7.2017

               SK

               Úradný vestník Európskej únie

               L 173/13

         VYKONÁVACIE NARIADENIE KOMISIE (EÚ) 2017/1205
   z 5. júla 2017,
   ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia predložené v období od 23. júna 2017 do 30. júna 2017 v rámci colných kvót otvorených vykonávacím nariadením (EÚ) 2015/2081 pre niektoré obilniny s pôvodom na Ukrajine
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:

               (1)

               Vykonávacím nariadením Komisie (EÚ) 2015/2081 (2) sa otvorili colné kvóty na dovoz niektorých obilnín s pôvodom na Ukrajine.

               (2)

               V článku 1 ods. 1 vykonávacieho nariadenia (EÚ) 2015/2081 sa stanovilo na obdobie od 1. januára 2017 do 31. decembra 2017 množstvo kvóty s poradovým číslom 09.4307 na 270 000 ton.

               (3)

               Množstvá, na ktoré sa vzťahujú žiadosti o dovozné povolenia v rámci kvóty s poradovým číslom 09.4307, predložené v období od 23. júna 2017 od 13.00 hodiny do 30. júna 2017 do 13.00 hodiny bruselského času, prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, a to stanovením alokačného koeficientu, ktorý sa má uplatniť na požadované množstvá v prípade príslušnej kvóty a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

               (4)

               Takisto by sa už nemali vydávať dovozné povolenia pre colnú kvótu s poradovým číslom 09.4307 uvedenú vo vykonávacom nariadení (EÚ) 2015/2081 na prebiehajúce kvótové obdobie.

               (5)

               S cieľom zaistiť účinnosť opatrenia by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   1.   Na množstvá, na ktoré sa vzťahujú žiadosti o dovozné povolenia týkajúce sa kvóty s poradovým číslom 09.4307 a uvedené v prílohe k vykonávaciemu nariadeniu (EÚ) 2015/2081, ktoré boli predložené v období od 23. júna 2017 od 13.00 hodiny do 30. júna 2017 do 13.00 hodiny bruselského času, sa uplatňuje prideľovací koeficient 56,118160 % v prípade žiadostí podaných v rámci colnej kvóty s poradovým číslom 09.4307.
   2.   Predkladanie nových žiadostí o povolenia, ktoré sa týkajú kvóty s poradovým číslom 09.4307, uvedenej v prílohe k vykonávaciemu nariadeniu (EÚ) 2015/2081, sa pozastavuje od 30. júna 2017 od 13.00 hodiny bruselského času na prebiehajúce podkvótové obdobie.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. júla 2017

            Za Komisiu

            v mene predsedu

         Jerzy PLEWA

            generálny riaditeľ

            Generálne riaditeľstvo pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Vykonávacie nariadenie Komisie (EÚ) 2015/2081 z 18. novembra 2015, ktorým sa otvárajú dovozné colné kvóty na určité obilniny s pôvodom na Ukrajine a ktorým sa stanovuje ich správa (Ú. v. EÚ L 302, 19.11.2015, s. 81).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).


title: Vykonávacie nariadenie Komisie (EÚ) 2015/1851 z 15. októbra 2015, ktorým sa mení vykonávacie nariadenie (EÚ) č. 948/2014, pokiaľ ide obdobie zmluvného skladovania a výšku pomoci, ktorá sa má poskytnúť na súkromné skladovanie sušeného odstredeného mlieka

text:
               16.10.2015

               SK

               Úradný vestník Európskej únie

               L 271/12

         VYKONÁVACIE NARIADENIE KOMISIE (EÚ) 2015/1851
   z 15. októbra 2015,
   ktorým sa mení vykonávacie nariadenie (EÚ) č. 948/2014, pokiaľ ide obdobie zmluvného skladovania a výšku pomoci, ktorá sa má poskytnúť na súkromné skladovanie sušeného odstredeného mlieka
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 18 ods. 2, článok 20 písm. c), l) a m) a článok 223 ods. 3 písm. c),
   so zreteľom na nariadenie Rady (EÚ) č. 1370/2013 zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (2), a najmä na jeho článok 4,
   keďže:

               (1)

               Vykonávacím nariadením Komisie (EÚ) č. 948/2014 (3) sa zaviedlo súkromné skladovanie sušeného odstredeného mlieka vzhľadom na mimoriadne zložitú situáciu na trhu vyplývajúcu najmä zo zákazu, ktorý zaviedlo Rusko na dovoz mliečnych výrobkov z Únie do Ruska.

               (2)

               V dôsledku ďalšieho znižovania cien sušeného odstredeného mlieka sa vykonávacím nariadením Komisie (EÚ) č. 1337/2014 (4) predĺžila platnosť systému súkromného skladovania do 28. februára 2015, vykonávacím nariadením Komisie (EÚ) č. 2015/303 (5) do 30. septembra 2015 a vykonávacím nariadením Komisie (EÚ) 2015/1548 (6) do 29. februára 2016.

               (3)

               Vzhľadom na neprestajne klesajúci trend cien sušeného odstredeného mlieka vyplývajúci z výraznej nadmernej ponuky mlieka na vnútornom trhu a pokračujúce obmedzenia celosvetového dopytu je vhodné stanoviť ďalšie opatrenia s cieľom motivovať prevádzkovateľov, aby skladovali vyššie množstvá s cieľom zmierniť tlak na trh, a preto by sa mali udeliť vyššie sumy pomoci, ak sa na výrobky vzťahuje dlhšie obdobie zmluvného skladovania.

               (4)

               Aby však výrobcovia mohli pružne reagovať na budúce trhové signály, malo by sa umožniť po uplynutí minimálneho obdobia skladovania v dĺžke deväť mesiacov vyskladnenie takýchto výrobkov pri zníženej výške pomoci.

               (5)

               Berúc do úvahy dĺžku predĺženého obdobia zmluvného skladovania by sa mala prispôsobiť zálohová platba uvedená v článku 31 nariadenia Komisie (ES) č. 826/2008 (7).

               (6)

               V súlade s článkom 35 ods. 3 nariadenia (ES) č. 826/2008 a s cieľom pozorne sledovať uplatňovanie daného opatrenia je vhodné určiť termín na predloženie oznámení uvedených v článku 35 ods. 1 písm. a) uvedeného nariadenia.

               (7)

               S cieľom zabezpečiť okamžitý vplyv na trh a prispieť k stabilizácii cien by opatrenie stanovené v tomto nariadení malo nadobudnúť účinnosť dňom nasledujúcim po jeho uverejnení.

               (8)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 948/2014 sa mení takto:

               1.

               Článok 4 sa nahrádza takto:
               „Článok 4
               1.   Pomoc na výrobky uvedené v článku 1 sa stanovuje takto:

                           a)

                           ak obdobie zmluvného skladovania trvá 90 až 210 dní, pomoc je:

                                       1.

                                       8,86 EUR na tonu skladovaného výrobku v prípade fixných nákladov na skladovanie;

                                       2.

                                       0,16 EUR na tonu skladovaného výrobku na deň zmluvného skladovania.

                           b)

                           ak obdobie zmluvného skladovania trvá 365 dní, pomoc je:

                                       1.

                                       8,86 EUR na tonu skladovaného výrobku v prípade fixných nákladov na skladovanie;

                                       2.

                                       0,36 EUR na tonu skladovaného výrobku na deň zmluvného skladovania.

                     Odchylne od článku 34 ods. 6 nariadenia (ES) č. 826/2008 sa však výška pomoci zníži o 10 % v prípade, že zmluvné množstvo možno vyskladniť po minimálnom období skladovania 270 dní.
               2.   Žiadosti sú platné iba v prípade, že obsahujú sadzby pomoci, ktoré sú predmetom žiadosti.
               Zmluvy uzatvorené na základe tohto nariadenia na obdobie skladovania 90 až 210 dní sa nemôžu zmeniť na zmluvy podľa ods. 1 prvého pododseku písm. b).
               3.   Zmluvné skladovanie sa končí dňom predchádzajúcim dňu vyskladnenia.“

               2.

               Vkladá sa článok 4a v tomto znení:
               „Článok 4a
               Odchylne od článku 31 ods. 2 nariadenia (ES) č. 826/2008 zálohová platba pri zmluvách podľa článku 4 ods. 1 prvého pododseku písm. b) tohto nariadenia nesmie presiahnuť výšku pomoci zodpovedajúcej obdobiu skladovania v trvaní 270 dní.“

               3.

               Článok 6 sa nahrádza takto:
               „Článok 6
               Členské štáty oznámia Komisii:

                           a)

                           do každého utorka za predchádzajúci týždeň a osobitne pri množstvách uvedených v článku 4 ods. 1 prvom pododseku písm. a) a b) množstvá, na ktoré boli uzatvorené zmluvy, ako aj množstvá výrobkov, v prípade ktorých boli predložené žiadosti o uzatvorenie zmlúv, ako sa vyžaduje v článku 35 ods. 1 písm. a) nariadenia (ES) č. 826/2008;

                           b)

                           najneskôr na konci každého mesiaca za predchádzajúci mesiac informácie o zásobách vyžadované podľa článku 35 ods. 1 písm. b) nariadenia (ES) č. 826/2008.“

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. októbra 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 346, 20.12.2013, s. 12.

      (3)  Vykonávacie nariadenie Komisie (EÚ) č. 948/2014 zo 4. septembra 2014, ktorým sa zavádza súkromné skladovanie sušeného odstredeného mlieka a vopred stanovuje výška pomoci (Ú. v. EÚ L 265, 5.9.2014, s. 18).

      (4)  Vykonávacie nariadenie Komisie (EÚ) č. 1337/2014 zo 16. decembra 2014, ktorým sa mení vykonávacie nariadenie (EÚ) č. 947/2014 a (EÚ) č. 948/2014, pokiaľ ide o posledný deň na predloženie žiadostí o pomoc na súkromné skladovanie masla a sušeného odstredeného mlieka (Ú. v. EÚ L 360, 17.12.2014, s. 15).

      (5)  Vykonávacie nariadenie Komisie (EÚ) 2015/303 z 25. februára 2015, ktorým sa mení vykonávacie nariadenie (EÚ) č. 947/2014 a (EÚ) č. 948/2014, pokiaľ ide o posledný deň na predloženie žiadostí o pomoc na súkromné skladovanie masla a sušeného odstredeného mlieka (Ú. v. EÚ L 55, 26.2.2015, s. 4).

      (6)  Vykonávacie nariadenie Komisie (EÚ) 2015/1548 z 17. septembra 2015, ktorým sa menia vykonávacie nariadenia (EÚ) č. 947/2014 a (EÚ) č. 948/2014, pokiaľ ide o posledný deň na predloženie žiadostí o pomoc na súkromné skladovanie masla a sušeného odstredeného mlieka (Ú. v. EÚ L 242, 18.9.2015, s. 26).

      (7)  Nariadenie Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (Ú. v. EÚ L 223, 21.8.2008, s. 3).


title: Vykonávacie Nariadenie Rady (EÚ) č. 143/2010 z  15. februára 2010 , ktorým sa dočasne zrušuje osobitné stimulačné opatrenie pre trvalo udržateľný rozvoj a dobrú správu vecí verejných podľa nariadenia (ES) č. 732/2008, pokiaľ ide o Srílanskú demokratickú socialistickú republiku

text:
               20.2.2010

               SK

               Úradný vestník Európskej únie

               L 45/1

         VYKONÁVACIE NARIADENIE RADY (EÚ) č. 143/2010
   z 15. februára 2010,
   ktorým sa dočasne zrušuje osobitné stimulačné opatrenie pre trvalo udržateľný rozvoj a dobrú správu vecí verejných podľa nariadenia (ES) č. 732/2008, pokiaľ ide o Srílanskú demokratickú socialistickú republiku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 (1), a najmä na jeho článok 19 ods. 4,
   so zreteľom na návrh Európskej komisie,
   keďže:

               (1)

               Podľa nariadenia (ES) č. 732/2008, najmä podľa jeho článku 9 a článku 10 ods. 6, je Srílanská demokratická socialistická republika (ďalej len „Srí Lanka“) zvýhodnenou krajinou, ktorej bolo v rámci schémy Európskej únie pre systém všeobecných preferencií udelené osobitné stimulačné opatrenie pre trvalo udržateľný rozvoj a dobrú správu vecí verejných.

               (2)

               V rozhodnutí Komisie 2008/938/ES (2), ktoré zahrnulo Srí Lanku do zoznamu zvýhodnených krajín, ktorým bolo udelené osobitné stimulačné opatrenie pre trvalo udržateľný rozvoj a dobrú správu vecí verejných na obdobie od 1. januára 2009 do 31. decembra 2011 sa poznamenalo, že splnenie kvalifikačných kritérií Srí Lankou týkajúcich sa dojednania vzťahujúceho sa na tri dohovory o ľudských právach bolo predmetom prešetrovania začatého na základe nariadenia Rady (ES) č. 980/2005 z 27. júna 2005, ktorým sa uplatňuje systém všeobecných colných preferencií (3).

               (3)

               Správy, vyhlásenia a informácie Organizácie Spojených národov, ako aj ostatné verejne dostupné správy a informácie z iných relevantných zdrojov vrátane mimovládnych organizácií, ktoré má Európska komisia (ďalej len „Komisia“) k dispozícií, vyplýva, že vnútroštátne právne predpisy Srí Lanky, ktoré zahŕňajú Medzinárodný pakt o občianskych a politických právach, Dohovor proti mučeniu a inému krutému, neľudskému alebo ponižujúcemu zaobchádzaniu alebo trestaniu a Dohovor o právach dieťaťa, nie sú účinne vykonávané. Tri spomenuté dohovory sú uvedené ako základné dohovory o ľudských právach v časti A bodoch 1, 5 a 6 prílohy III k nariadeniu (ES) č. 732/2008.

               (4)

               V článku 15 ods. 2 nariadenia (ES) č. 732/2008 sa ustanovuje dočasné zrušenie osobitného stimulačného opatrenia pre trvalo udržateľný rozvoj a dobrú správu vecí verejných podľa uvedeného nariadenia, najmä ak vnútroštátne právne predpisy obsahujúce dohovory uvedené v prílohe III uvedeného nariadenia, ktoré boli ratifikované s cieľom splniť požiadavky článku 8 ods. 1 a článku 2 uvedeného nariadenia, nie sú účinne vykonávané.

               (5)

               Rozhodnutím Komisie 2008/803/ES (4) sa začalo prešetrovanie s cieľom zistiť „či sa účinne vykonávajú vnútroštátne právne predpisy Srílanskej demokratickej socialistickej republiky obsahujúce Medzinárodný pakt o občianskych a politických právach, Dohovor proti mučeniu a inému krutému, neľudskému alebo ponižujúcemu zaobchádzaniu alebo trestaniu a Dohovor o právach dieťaťa“.

               (6)

               Počas prešetrovania poskytla Komisia Srí Lanke mnoho príležitostí na spoluprácu vrátane poskytnutia možnosti vyjadriť sa k úplným zisteniam odborníkov, ktorých Komisia poverila, aby poskytli nezávislé právne posúdenie prešetrovaných otázok. Napriek tomu, že Srí Lanka sa rozhodla nespolupracovať alebo nepodieľať sa na prešetrovaní, Komisia udržiavala so Srí Lankou kontakt mimo rámca prešetrovania, aby umožnila Srí Lanke upozorniť Komisiu na akékoľvek informácie relevantné pre prešetrovanie. Informácie získané v tomto kontexte od Srí Lanky vzala Komisioa plne do úvahy a prispeli tak k hodnoteniu.

               (7)

               Dňa 19. októbra 2009 schválila Komisia správu obsahujúcu jej zistenia (ďalej len „správa“). V správe sa došlo k záveru, že vnútroštátne právne predpisy Srí Lanky zahŕňajúce Medzinárodný pakt o občianskych a politických právach, Dohovor proti mučeniu a inému krutému, neľudskému alebo ponižujúcemu zaobchádzaniu alebo trestaniu a Dohovor o právach dieťaťa nie sú účinne vykonávané.

               (8)

               Srí Lanke bola poskytnutá správa obsahujúca zistenia prešetrovania a bola upozornená, že tieto zistenia tvoria základ, na ktorom má Komisia v úmysle rozhodnúť, či odporučí dočasné zrušenie osobitného stimulačného opatrenia pre trvalo udržateľný rozvoj a dobrú správu vecí verejných. Srí Lanke bola takisto poskytnutá lehota, v rámci ktorej sa mohla vyjadriť k tejto záležitosti alebo konkrétne ku správe.

               (9)

               Srí Lanka poskytla Komisii viacero pripomienok k predmetu správy a výkonu prešetrovania. Tieto poznámky sa týkali takisto skutočností a zistení, ku ktorým mala Srí Lanka možnosť vyjadriť sa počas prešetrovania, ale neurobila tak. Komisia napriek tomu pozorne posúdila pripomienky Srí Lanky a najmä tie, ktoré boli relevantné vo vzťahu k rozhodnutiu o dočasnom zrušení. Posúdenie Komisie, o ktorom bola Srí Lanka informovaná, viedlo k záveru, že žiaden z argumentov Srí Lanky by podstatne nezmenil zistenia získané počas prešetrovania.

               (10)

               Komisia v súlade s článkom 19 ods. 1 nariadenia (ES) č. 732/2008 predložila 17. novembra 2009 správu o zisteniach prešetrovania Výboru pre všeobecné preferencie.

               (11)

               Vzhľadom na uvedené by malo byť osobitné stimulačné opatrenie pre trvalo udržateľný rozvoj a dobrú správu vecí verejných dočasne zrušené pre všetky výrobky s pôvodom na Srí Lanke, a to až do rozhodnutia o tom, že dôvody oprávňujúce dočasné zrušenie už nepretrvávajú.

               (12)

               Toto nariadenie by malo nadobudnúť účinnosť šesť mesiacov po jeho prijatí, ak predtým Rada na základe návrhu Komisie nerozhodne o tom, že pominuli dôvody oprávňujúce dočasné zrušenie,

         PRIJALA TOTO NARIADENIE:
   Článok 1
   Osobitné stimulačné opatrenie pre trvalo udržateľný rozvoj a dobrú správu vecí verejných pre výrobky s pôvodom na Srí Lanke podľa nariadenia (ES) č. 732/2008 je dočasne zrušené.
   Článok 2
   So zreteľom na obdobie uplatňovania nariadenia (ES) č. 732/2008 Rada kvalifikovanou väčšinou na návrh Komisie opätovne zavedie osobitné stimulačné opatrenie pre výrobky s pôvodom na Srí Lanke, ak pominú dôvody oprávňujúce dočasné zrušenie.
   Článok 3
   Toto nariadenie nadobúda účinnosť šesť mesiacov po jeho prijatí, pokiaľ Rada predtým na základe návrhu Komisie podľa článku 19 ods. 5 nariadenia (ES) č. 732/2008 nerozhodne inak.
   Článok 4
   Toto nariadenie sa uverejní v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. februára 2010

            Za Radu

            predseda

         Á. GABILONDO

      (1)  Ú. v. EÚ L 211, 6.8.2008, s. 1.

      (2)  Rozhodnutie Komisie 2008/938/ES z 9. decembra 2008 o zozname zvýhodnených krajín, ktoré sú oprávnené na osobitné stimulačné opatrenie pre trvalo udržateľný rozvoj a dobrú správu vecí verejných, ustanovenom v nariadení Rady (ES) č. 732/2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 (Ú. v. EÚ L 334, 12.12.2008, s. 90).

      (3)  Ú. v. EÚ L 169, 30.6.2005, s. 1.

      (4)  Rozhodnutie Komisie 2008/803/ES zo 14. októbra 2008, ktorým sa ustanovuje začatie prešetrovania podľa článku 18 ods. 2 nariadenia Rady (ES) č. 980/2005, pokiaľ ide o účinné vykonávanie určitých dohovorov o ľudských právach na Srí Lanke (Ú. v. EÚ L 277, 18.10.2008, s. 34).


title: Vykonávacie nariadenie Komisie (EÚ) č. 809/2011 z  11. augusta 2011 , ktorým sa mení a dopĺňa nariadenie (ES) č. 2074/2005, pokiaľ ide o sprievodné doklady k dovozu mrazených produktov rybolovu priamo z mraziarenskej lode  Text s významom pre EHP

text:
               12.8.2011

               SK

               Úradný vestník Európskej únie

               L 207/1

         VYKONÁVACIE NARIADENIE KOMISIE (EÚ) č. 809/2011
   z 11. augusta 2011,
   ktorým sa mení a dopĺňa nariadenie (ES) č. 2074/2005, pokiaľ ide o sprievodné doklady k dovozu mrazených produktov rybolovu priamo z mraziarenskej lode
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1), a najmä na druhý odsek jeho článku 9,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (2), a najmä na druhý odsek jeho článku 16,
   keďže:

               (1)

               V nariadení (ES) č. 853/2004 sa okrem iného stanovuje, že prevádzkovatelia potravinárskych podnikov, ktorí dovážajú produkty živočíšneho pôvodu z tretích krajín, musia zabezpečiť, že dovoz sa uskutoční, iba ak sú splnené požiadavky podľa článku 14 naradenia (ES) č. 854/2004.

               (2)

               V článku 14 nariadenia (ES) č. 854/2004 sa stanovuje, že k zásielkam produktov živočíšneho pôvodu má byť pri ich dovoze do Únie priložený doklad spĺňajúci určité požiadavky. V článku 15 ods. 3 uvedeného nariadenia sa však stanovuje, že v prípade, ak sú produkty rybolovu okrem iného dovážané priamo z mraziarenskej lode, uvedený doklad môže byť nahradený dokladom, ktorý podpíše kapitán.

               (3)

               V prílohe VI nariadenia Komisie (ES) č. 2074/2005 z 5. decembra 2005, ktorým sa ustanovujú vykonávacie opatrenia pre určité produkty podľa nariadenia Európskeho parlamentu a Rady (ES) č. 853/2004 a na organizáciu úradných kontrol podľa nariadení Európskeho parlamentu a Rady (ES) č. 854/2004 a (ES) č. 882/2004, ktorým sa stanovuje výnimka z nariadenia Európskeho parlamentu a Rady (ES) č. 852/2004 a ktorým sa menia a dopĺňajú nariadenia Európskeho parlamentu a Rady (ES) č. 853/2004 a (ES) č. 854/2004 (3) sú stanovené vzorové zdravotné osvedčenia vrátane osvedčenia na dovoz produktov rybolovu.

               (4)

               Členské štáty a organizácie zúčastnených strán požiadali Komisiu o stanovenie vzorového dokladu, ktorý má kapitán podpísať, s cieľom harmonizovať žiadané informácie a používané postupy pri dovoze mrazených produktov rybolovu do Únie priamo z mraziarenskej lode.

               (5)

               Vo vzorovom doklade, ktorý má kapitán podpísať, by sa malo konkrétne odkazovať na ustanovenia týkajúce sa manipulácie s produktmi rybolovu podľa oddielu VIII prílohy III k nariadeniu (ES) č. 853/2004 na palube mraziarenských lodí. Vzorový doklad by mal tiež vyhovovať elektronickému systému na výmenu zdravotných osvedčení a dokladov v súvislosti s dovozom medzi príslušnými orgánmi členských štátov zodpovednými za otázky zdravia, pokiaľ ide o živé zvieratá a produkty živočíšneho pôvodu (TRACES).

               (6)

               Preto je vhodné stanoviť harmonizovaný vzorový doklad, ktorý musí kapitán podpísať pri dovoze produktov rybolovu do Únie priamo z mraziarenskej lode. Nariadenie (ES) č. 2074/2005 by sa malo zodpovedajúcim spôsobom zmeniť a doplniť.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Nariadenie (ES) č. 2074/2005 sa mení a dopĺňa takto:

               (1)

               Článok 6 sa nahrádza takto:
               „Článok 6
               Vzory zdravotných osvedčení a dokladov na dovoz určitých produktov živočíšneho pôvodu na účely nariadení (ES) č. 853/2004 a 854/2004
               1.   Vzory zdravotných osvedčení a dokladov podľa článku 6 ods. 1 písm. d) nariadenia (ES) č. 853/2004, ktoré sa majú používať pri dovoze produktov živočíšneho pôvodu uvedených v prílohe VI k tomuto nariadeniu, sú stanovené v uvedenej prílohe.
               2.   Vzorový doklad, ktorý má kapitán podpísať a ktorý môže nahradiť doklad požadovaný podľa článku 14 nariadenia (ES) č. 854/2004 pri dovoze produktov rybolovu priamo z mraziarenskej lode podľa článku 15 ods. 3 uvedeného nariadenia, je stanovený v prílohe VI k tomuto nariadeniu.“

               (2)

               Príloha VI sa mení a dopĺňa v súlade s prílohou k tomuto nariadeniu.

         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. apríla 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. augusta 2011

            Za Komisiu

            predseda

         José Manuel BARROSO

      (1)  Ú. v. EÚ L 139, 30.4.2004, s. 55.

      (2)  Ú. v. EÚ L 139, 30.4.2004, s. 206.

      (3)  Ú. v. EÚ L 338, 22.12.2005, s. 27.

      PRÍLOHA
      Príloha VI k nariadeniu (ES) č. 2074/2005 sa mení a dopĺňa takto:

                  (1)

                  Názov prílohy VI a oddiely I až VI sa nahrádzajú takto:
                  „VZOROVÉ ZDRAVOTNÉ OSVEDČENIA A DOKLADY NA DOVOZ URČITÝCH PRODUKTOV ŽIVOČÍŠNEHO PÔVODU

                  ODDIEL I

                     KAPITOLA I

                     ŽABIE STEHIENKA A SLIMÁKY

                  Zdravotné osvedčenia na dovoz žabích stehienok a slimákov, uvedené v článku 6 ods. 1 písm. d) nariadenia (ES) č. 853/2004, musia byť v súlade so vzormi stanovenými v časti A a časti B dodatku I k tejto prílohe.

                     KAPITOLA II

                     ŽELATÍNA

                  Bez toho, aby boli dotknuté iné osobitné právne predpisy Únie, najmä právne predpisy týkajúce sa prenosných spongiformných encefalopatií a hormónov, musia byť zdravotné osvedčenia na dovoz želatíny a surovín na výrobu želatíny, uvedené v článku 6 ods. 1 písm. d) nariadenia (ES) č. 853/2004, v súlade so vzormi stanovenými v časti A a časti B dodatku II k tejto prílohe.

                     KAPITOLA III

                     KOLAGÉN

                  Bez toho, aby boli dotknuté iné osobitné predpisy Únie, najmä právne predpisy týkajúce sa prenosných spongiformných encefalopatií a hormónov, musia byť zdravotné osvedčenia na dovoz kolagénu a surovín na výrobu kolagénu, uvedené v článku 6 ods. 1 písm. d) nariadenia (ES) č. 853/2004, v súlade so vzormi stanovenými v časti A a časti B dodatku III k tejto prílohe.

                     KAPITOLA IV

                     PRODUKTY RYBOLOVU

                  Zdravotné osvedčenie na dovoz produktov rybolovu, uvedené v článku 6 ods. 1 písm. d) nariadenia (ES) č. 853/2004, musí byť v súlade so vzorom stanoveným v dodatku IV k tejto prílohe.

                     KAPITOLA V

                     ŽIVÉ LASTÚRNIKY

                  Zdravotné osvedčenie na dovoz živých lastúrnikov, uvedené v článku 6 ods. 1 písm. d) nariadenia (ES) č. 853/2004, musí byť v súlade so vzorom stanoveným v dodatku V k tejto prílohe.

                     KAPITOLA VI

                     MED A INÉ VČELÁRSKE PRODUKTY

                  Zdravotné osvedčenie na dovoz medu a iných včelárskych produktov, uvedené v článku 6 ods. 1 písm. d) nariadenia (ES) č. 853/2004, musí byť v súlade so vzorom stanoveným v dodatku VI k tejto prílohe.
                  ODDIEL II

                     VZOROVÝ DOKLAD, KTORÝ MÁ PODPÍSAŤ KAPITÁN

                  Doklad, ktorý má podpísať kapitán a ktorý môže nahradiť doklad požadovaný podľa článku 14 nariadenia (ES) č. 854/2004 pri dovoze mrazených produktov rybolovu priamo z mraziarenskej lode podľa článku 15 ods. 3 uvedeného nariadenia, musí byť v súlade so vzorovým dokladom stanoveným v dodatku VII k tejto prílohe.“

                  (2)

                  Dopĺňa sa tento doplnok VII:

                     „Dodatok VII k prílohe VI

                        VZOROVÝ DOKLAD, KTORÝ MÁ PODPÍSAŤ KAPITÁN A KTORÝ JE SPRIEVODNÝM DOKLADOM PRI DOVOZE MRAZENÝCH PRODUKTOV RYBOLOVU DO EURÓPSKEJ ÚNIE PRIAMO Z MRAZIARENSKEJ LODE